Saopštenje za prijavu za Hakaton takmičenje

Peti po redu SICEF Hakaton biće održan **od 9. do 11. novembra 2018. godine na Elektronskom fakultetu u Nišu**. U pitanju je **dvadesetčetvoročasovno takmičenje u programiranju**, u kome učestvuje osam timova od po četiri člana. Takmičari se prijavljuju preko aplikacije koja je objavljena na sajtu Hakatona, mesec dana pre takmičenja. Jedini uslov je da takmičari budu studenti. Potrebno je da prijave zadovolje kriterijume žirija, nakon čega će kandidatima biti javljeno da li su izabrani da se takmiče na petom po redu Hakatonu. Dobrodošli su i takmičari iz inostranstva kojima će smeštaj biti obezbeđen.

 **Tema Hakaton-a biće poznata neposredno pred sam početak takmičenja**, dok su se kao teme prethodnih godina našle aplikacije za pomoć izbeglicama i poboljšanje uslova studiranja. Zadatak svakog tima je da osmisli aplikaciju u lično izabranoj tehnologiji, koja odgovara zadatoj temi i predstavi je stručnom žiriju. **Žiri čine profesori Elektronskog fakulteta i predstavnici sponzora**, a za prva tri plasirana tima su obezbeđene vredne nagrade. Neki od ovogodišnjih sponzora su **kompanije Horisen, IBM, ApexSQL, Producthive.io**, itd. Na Hakatonu takmičarima je pored preko potrebnog interneta i dodatnih monitara, obezbeđena hrana tokom celog trajanja takmičenja, kao i Soba za zabavu (Fun Room) kako bi se odmorili i dobili nove ideje.

**Glavni organizator Hakatona - SICEF** (Studentski Inovacioni centar Elektronskog fakulteta u Nišu) je organizacija koja je formirana da bi doprinela studiranju i usavršavanju studenata tehničkih fakulteta i popularizovala struku inženjera. Sa istim ciljem pozivamo sve zainteresovane **takmičare da se prijave do 1. novembra i steknu nova prijateljstva, znanja i iskustva!**

Za više informacija takmičari mogu posetiti zvanični sajt Hakatona kao i facebook stranicu:

<http://hakaton.sicef.info>

<https://www.facebook.com/hakatonsicef/>

Djordjević Nenad,

Potpredsednik za komunikacije i odnose sa javnošću

djordjevic.nenad@elfak.rs

SICEF, Elektronski fakultet Niš, Aleksandra Medvedeva 14, 18000 Niš, Srbija